b'\n_START_ARTICLE_\nDiscarded Existence\n_START_SECTION_\nZgodovina\n_START_PARAGRAPH_\nPo albumu Unbearable Conditions iz leta 2013 in demu Pass the Time iz leta 2015, je skupina leta 2017 pri \xc5\xa1panski zalo\xc5\xbebi Xtreem Music izdala Discarded Existence. Na njem so sli\xc5\xa1ni mo\xc4\x8dni vplivi zgodnjega thrash metala v stilu skupin Vio-lence in Testament, zato nekateri njihovo zvrst imenujejo tudi retro thrash in old school thrash, trendu pa New wave of old school thrash metal.\n_START_SECTION_\nSprejem\n_START_PARAGRAPH_\nDiscarded Existence je prejel ve\xc4\x8dinoma pozitivne kritike tako ob\xc4\x8dinstva kot kritike. Dr. Wymd je za Angry Metal Guy albumu prisodil 2.5 zvezdice od 5, kjer je pohvalil retro-thrash izvedbo pesmi, a vseeno ni na\xc5\xa1el tistega, kar skupino povle\xc4\x8de iz povpre\xc4\x8dja.  V. Srikar je na portalu Metal Temple album ocenil s 3 od 5 z razlago, da je Discarded Existence dober izdelek in ga priporo\xc4\x8dal obo\xc5\xbeevalcem \xc5\xbeanra, da pa mu zmanjka raznolikosti in pristnosti. Nasprotno je Eric Ward za The Metal Observer pohvalil raznovrstnost kitarskih riffov in sploh pesmi, da dr\xc5\xbeijo poslu\xc5\xa1alca skozi celoten album._NEWLINE_Ivan Cepanec je za Radio \xc5\xa0tudent zapisal: "Temam primerno je glasba benda Panikk izredno neposredna in udarna. Tega, prosim, ne ena\xc4\x8dite z enostavna, saj Panikk v odklonu od marsikaterega modernega thrasha ne ponujajo enostavnih kitarskih linij, enoli\xc4\x8dnih bobnov in predvidljivih pesemskih struktur, temve\xc4\x8d stvar kar po\xc5\xa1teno zakomplicirajo, s \xc4\x8dimer dose\xc5\xbeejo zahtevno poslu\xc5\xa1alsko izku\xc5\xa1njo, po drugi strani pa niti najmanj ne izgubijo na agresiji. \xc5\xa0e vedno so o\xc4\x8ditni vplivi Vio-Lence, Dark Angel, zgodnjih Testament in Exodus, a v veliki meri se napadalnost Panikk naslanja tudi na bolj death thrash metal bende, kot so Devastation, Exhorder in seveda Demolition Hammer. Vzdr\xc5\xbeevanje nivoja agresije od za\xc4\x8detka do konca je naloga, ki jo kitarist/vokalist Ga\xc5\xa1per Flere, kitarist Jaka \xc4\x8cre\xc5\xa1nar, basist Rok Vr\xc4\x8dkovnik in bobnar \xc4\x8crt Valenti\xc4\x87 opravijo z odliko." V nasprotju z The Metal Observer je ob\xc5\xbealoval dejstvo, da je album predolg, in da zato nenehna agresija s\xc4\x8dasoma razvodeni v enoli\xc4\x8dnost.'